Sīrijas pārejas valdība

Sīrijas pārejas valdība (, al-Ḥukūmah al-intiqālīyah al-Sūrīyah) bija valdība Sīrijā, kas tika izveidota pēc bijušā prezidenta Bašāra Asada režīma gāšanas. To Damaskā izveidoja Sīrijas opozīcija. 2024. gada 8. decembrī, dažas stundas pēc Damaskas krišanas, Sīrijas aizejošais premjerministrs Mohammads Gazi al Džalali piekrita īslaicīgi vadīt pagaidu valdību. Nākamajā dienā, viņš nodeva varu opozicionārās Sīrijas pestīšanas valdības premjerministram Mohammedam al Bašīram.

10. decembrī paziņoja, ka pārejas valdība darbosies līdz 2025. gada 1. martam, un visi Sīrijas pestīšanas valdības ministri ieņems tos pašus amatus jaunajā pārejas valdībā.

 Izveide 
Sīrijas pestīšanas valdības un Hay'at Tahrir al-Sham līderis Muhammads al Džūlānī (īstajā vārdā Ahmeds aš Šarā) sociālajā medijā Telegram paziņoja, ka Sīrijas valsts iestādes netiks nekavējoties pārņemtas ar militāru spēku, bet uz laiku tās vadīs līdzšinējais Sīrijas premjerministrs Mohammads Gazi al Džalali, līdz pilnībā tiks pabeigta politiskā pāreja. Al Džalali sociālajos tīklos paziņoja, ka plāno palikt Damaskā un sadarboties ar Sīrijas tautu, vienlaikus paužot cerību, ka Sīrija varētu kļūt par "normālu valsti" un sākt iesaistīties diplomātijā ar citām valstīm. Džalali arī pauda gatavību palīdzēt opozīcijai.

Sīrijas Revolucionāro un opozīcijas spēku Nacionālās koalīcijas prezidents Hadi al Bahra sacīja, ka ir nepieciešams 18 mēnešu pārejas periods, lai izveidotu "drošu un neitrālu vidi" brīvām vēlēšanām. Šis periods ietver sešus mēnešus jaunas konstitūcijas izstrādei. Šai pārejai, pēc al Bahra domām, jāatbilst Apvienoto Nāciju Organizācijas Drošības padomes Rezolūcijai 2254.

Sīrijas Pestīšanas valdības premjerministram Mohammedam al Bašīram 9. decembrī tika uzdots izveidot jauno pārejas perioda Sīrijas valdību. Viņš šo amatu ieņems līdz 2025. gada 1. martam. Sīrijas pestīšanas valdības ministri turpinās savus pienākumus Sīrijas pārejas valdībā.

 Valdības ministri 

AmatsMinistrsAmatā kopšPremjerministrsMohammeds al Bašīrs2024. gada 10. decembrisIekšlietu ministrsMohammads Abduls RahmansTieslietu ministrsŠadi al VaisiEkonomikas ministrsBasels Abduls AzizsZemkopības un apūdeņošanas ministrsMohammads al AhmadsInformācijas ministrsMohammads al OmarsReliģisko investīciju ministrsHusams Hadžs HuseinsVeselības ministrsMazens DuhansIzglītības ministrsNazirs al KadriAugstākās izglītības ministrsAbdels Moneims Abdels HafīzsAttīstības ministrsFadi al KasemsVietējās administrācijas un vides ministrsMohameds Muslims

 Piezīmes un atsauces 

 Piezīmes 

 Atsauces 

Kategorija:Sīrijas politika
Kategorija:Sīrija